<classify> MWAKILISHI pekee kwenye michuano ya kimataifa timu ya Yanga kesho jioni atakuwa ugenini kucheza mchezo wa pili wa mchujo wa Kombe la Shirikisho Afrika dhidi ya wenyeji wao, Pyramids utakaochezwa kwenye Uwanja wa 30 June uliopo katika ya mji wa Cairo nchini Misri.Yanga wanaingia kwenye mchezo huo wakiwa na presha kubwa kwa kutanguliza lengo moja tu kupindua matokeo kwa kupata ushindi walao wa mabao 2-0 baada ya kushindwa kutumia vema uwanja wa nyumbani kwa kupoteza kwa mabao 2-1, mchezo uliochezwa wiki iliyopita mkoani Mwanza.Pamoja na Yanga kupoteza mchezo wa mkondo wa kwanza, bado wawakilishi hao pekee waliosalia kimataifa wana nafasi ya kujipanga kikamilifu kwa kujisahihisha walipokwama kwenye mechi ya awali na kupata matokeo ambayo yanaweza kuwavusha na kutinga makundi. Siku zote mchezo wa mpira wa miguu umekuwa na matokeo ya kustaajabisha, unaweza kupoteza katika mchezo wa nyumbani na ukaenda ugenini ukapata matokeo chanya.UNYONGE WA YANGALicha ya kuonekana Yanga hawana historia kubwa ya kushindwa mbele ya timu za Kiarabu na zinazotokea kwenye ukanda wa kaskazini mwa Afrika, kwenye mchezo huu benchi la ufundi la Yanga halipaswi kutazama rekodi hizo na kwamba zipo kwa ajili ya kuvunjwa.Kwa mfano mara ya mwisho Yanga kutolewa kwenye michuano kama hiyo katika raundi ya pili na timu ya waarabu ilikuwa mwaka 2015 dhidi ya timu ya Etoile Du Sahel ya Tunisia kwa jumla ya mabao 2-1 ya michuano hiyo. Na mwaka uliofuata Yanga ilitolewa na timu ya Al Ahly kwa jumla ya mabao 3-2 katika raundi ya pili ya michuano hiyo kama hii waliyonayo kwa sasa.REKODI ZA YANGA UGENININi ukweli usiopingika Yanga wanakuwa na wakati mzuri zaidi kwa kuonesha kiwango bora wanapocheza michuano hiyo wakiwa ugenini, tofauti na wanapokuwa nyumbani. Yanga walipocheza dhidi ya Township Rollers ugenini walifanikiwa kuibuka na ushindi wa bao 1-0,matokeo yaliyowanufaisha na kusonga mbele hatua inayofuata licha ya mchezo wa kwanza kutoka sare ya kufungana bao 1-1 uliochezwa kwenye Uwanja wa Taifa Dar es Salaam.Mchezo uliofuata kwenye michuano hiyo ya Ligi ya Mabingwa walicheza dhidi ya Zesco United ya Zambia katika mchezo wa kwanza uliopigwa Uwanja wa Uhuru Yanga walilazimisha sare ya kufungana bao 1-1 na waliporudia ugenini Yanga walifungwa mabao 2-1 na kutolewa kwenye michuano hiyo na kuangukia kombe la Shirikisho. Katika mchezo huo wa pili pamoja na Yanga kufungwa, lakini kikosi chao kilionekana kucheza mchezo mzuri kiasi cha kuwafanya wapinzani wao wakati mwingine kutumia nguvu za ziada kujilinda.REKODI ZA PYRAMIDSPamoja na timu hiyo kusumbua kwenye ligi yao ya ndani hasa kwa kuzifunga timu kubwa kama Zamalek na Al Ahly bado kwenye michuano ya kimataifa wanaonekana kuwa bora wakiwa ugenini kama ilivyo kwa Yanga.Pyramids kwenye michezo yao iliyopita rekodi zinaonekana kuwabeba kwa kushinda kwenye viwanja vya ugenini, ambapo walishinda michezo yote miwili dhidi ya Etoile du Congo kwa jumla ya mabao 5-2 mchezo wa kwanza walishinda mabao 4-1 Mchezo uliofuatia walicheza dhidi ya CR Belouzizdadi ya Algeria katika mchezo wa kwanza wakiwa nyumbani walitoka sare ya kufungana bao 1-1 na mchezo wa marudiano walifanikiwa kuibuka na ushindi wa bao 1-0 na kufanikiwa kukutana na Yanga. Mchezo uliopita dhidi ya Yanga wamefanikiwa kupata ushindi kwa jumla ya mabao 2-1.MBINU MPYABado mchezo huo wa kesho utakuwa mgumu kwa pande zote ikiwemo kwa wenyeji kupambana kulinda ushindi walioupata lakini kwa Yanga bado wanahitaji mbinu mpya ambazo zinaweza kuwachanganya waarabu hao kwao pamoja na kuwa nafitina nyingi kupata matokeo.Bado kocha wa Yanga, Mwinyi Zahera amekuwa amethibitisha kuwa na mbinu kali pale anapocheza michezo ya ugenini kwa kupanga kikosi ambacho kinakuwa na uwezo wa kuonesha ushindani kama alivyofanya kwa Rollers na Zesco. Pamoja na kikosi hicho kuwa na matatizo ya kutokuwa na muunganiko lakini wanapokuwa kuwa nje ya nchi changamoto hiyo haionekani.KELVIN YONDANI NJEKwenye mchezo huo, Yanga watamkosa Kelvin ambaye ni beki kisiki kwenye kikosi hicho aliyezawadiwa kadi nyekundu katika mchezo uliopita dhidi ya Pyramids. Beki huyo amekuwa msaada mkubwa kwenye kikosi cha kwanza kwenye timu hiyo, anaukosa mchezo huo na nafasi yake inatarajiwa kuzibwa na mchezaji mwenzake Lamine Moro aliyemaliza kutumikia kadi kama hiyo aliyoipata kwenye mchezo ulipita wa ugenini dhidi ya Zesco United.CHA KUFANYA YANGAYanga wanatakiwa kujua walipoteleza kwenye mchezo uliopita kisha kuja na mbinu mpya zitakazoweza kuwasaidia kuvuka kisha kutinga hatua inayofuata, pamoja na hilo wanatakiwa kuwachunga wachezaji kama Abdallah Saeid ambaye ni hatari kwa pale anapokaribia kwenye eneo la hatari. Safu ya kiungo na ulinzi wanapaswa kutuliza presha ya wapinzani wao kwa kutokuruhusu kumiliki mpira kwenye eneo la kiungo na kupiga pasi ndefu pembezoni mwa uwanja kwani kama watakuwa makini kwenye maeneo hayo kuwamaliza wapinzani hao kwao.  <topic>: KITAIFA 